Argaz yesɛa azal deg tmetti taqbaylit ɣef waya id-yettili fella-s awal, acku yesɛa tawuri tagejdant deg tmetti fell-as i yebna uxxam d netta id leɛnaya n tmeṭṭut. Argaz d azamul n tirrugza d tissas, d nnif. Imi d netta id lsas tefka-as tmetti tefka-as azal meqqren ɣef waya i llan ddeqs n yinzan fell-as nefren kra ad d-nekkes seg-sen tugna d ṣṣenf n usugnen ara naf: -Irgazen am lemwas, win iqeḍɛen ad iseṭṭel. Gar tugniwin yellan deg yinzi-a tugna n tirrugza ; win yesɛan tirrugza yezmer i kullec ad-yawi lḥeq-is anda yedda. tugna n tissas ; win yesɛan lhiba ulac win i as-izemren neɣ ara t-iḥeqren. akked tugna n urgaz ; tamuɣli n tmetti ɣer urgaz, amek i ilaq ad yili. Daɣen tella tugna n lhiba ; argaz yesɛan lhiba ur yezmir ḥed ad tiqerreb. Argaz d azamul n tirrugza, lhiba, tissas, tabɣest. Asugnen d amazday, akked yimanay.